BÁTASZÉK Város Önkormányzat Képviselő-testületének

1/2015.(I.27.) önkormányzati – r e n d e l e t e

**az önkormányzat által államháztartáson kívülre nyújtott támogatásairól** [[1]](#footnote-1)

(EGYSÉGES SZERKEZETBE FOGLALT SZÖVEG)

Bátaszék Város Önkormányzatának Képviselő-testülete Magyarország Alaptörvénye 32. cikk (1) bekezdés a.) pontjában és (2) bekezdésében, valamint Magyarország helyi önkormányzatairól szól 2011. évi CLXXXIX. törvény 41. § (9) bekezdésében kapott feladatkörében eljárva, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján a Pénzügyi és Gazdasági Bizottság, valamint a Kulturális, Oktatási, Ifjúsági és Sport Bizottság véleményének kikérése után, az alábbi rendelet alkotja:

**1. A rendelet hatálya**

**1. § (1)** A rendelet tárgyi hatálya kiterjed minden, az önkormányzat által államháztartáson kívülre nyújtott pénzbeli támogatásokra.

**(2)** A rendelet tárgyi hatálya nem terjed ki:

1. a szociális támogatásokra,
2. külön önkormányzati döntéseken alapuló évközbeni támogatásokra,
3. munkáltatói támogatásokra.

**(3)** A rendelet személyi hatálya az államháztartás körébe nem tartozó, Bátaszéki székhelyű alapítványokra, közalapítványokra, egyesületekre – amelyeket a bíróság nyilvántartásba vett, és az alapító okiratuknak/alapszabályuknak megfelelő tevékenységüket ténylegesen folytatják, – továbbá történelmi egyházak helyi közösségeire (a továbbiakban együtt: civil szervezetek) terjed ki. [[2]](#footnote-2)

**2. Általános rendelkezések**

**2. §** E rendelet alkalmazásában államháztartáson kívüli forrás a természetes személyek és államháztartás körébe nem tartozó jogi személyek és jogi személyiséggel nem rendelkező szervezetek részére átadott, illetve tőlük kapott pénzeszköz.

**3. A támogatás forrása**

**3. § (1)** Bátaszék Város Önkormányzatának Képviselő-testülete (a továbbiakban: képviselő-testület) az önkormányzat mindenkori évi költségvetési rendeletében kiemelt szervezetnek minősíti, és így az önkormányzat tárgyévi költségvetési rendeletében közvetlen támogatást állapít meg:

1. a Bátaszék Város Polgárőr Egyesülete,
2. a Magyar Nemzetőrség Tolna Megyei Szervezete Bátaszéki Alegysége,
3. a Bátaszéki Önkormányzati Tűzoltóság Köztestület,
4. a Bátaszéki Sport Egyesület,
5. a Tolna Megyei Matematikai Tehetséggondozó Alapítvány és [[3]](#footnote-3)
6. a Bátaszéki Vállalkozók Ipartestülete részére.

**(2)** A képviselő-testület a további *civil szervezetek* részére az önkormányzat költségvetési rendeletében az alábbi elnevezési költségvetési keretet határoz meg: [[4]](#footnote-4)

1. egyházak támogatása,
2. hagyományőrző egyesületek támogatása,
3. alapítványok támogatása,
4. sportszervezetek támogatása,
5. közművelődési szervezetek támogatása,
6. egyéb civil szervezetek támogatása.

**(3)** A (2) bekezdésben meghatározott keretek felosztásáról, a támogatás odaítéléséről a képviselő-testület dönt.

**(4)** A támogatás elnyerésére kiírt pályázati felhívást és az adott évben e célra rendelkezésre álló keretösszeget a tárgyévi önkormányzati költségvetési rendelet hatálybalépését követő 10 napon belül kell közzé tenni a város internetes honlapján ([www.bataszek.hu](http://www.bataszek.hu)) és a városháza hirdetőtábláján. [[5]](#footnote-5)

**4.** **A támogatás nyújtásának formái, alapelvei**

**4. § (1)** A támogatás természetbeni vagy pénzbeli formában nyújtható, az alábbi célokra:

1. civil szervezetek közhasznú tevékenységének támogatása;
2. civil szervezeteket érintő évfordulók, fesztiválok, rendezvények támogatása;
3. hazai rendezvényeken, fesztiválokon történő részvétel támogatása;
4. civil szférával kapcsolatos szolgáltató, tanácsadó, oktatási, fejlesztő, segítő tevékenységek támogatása;
5. civil szférát bemutató kiadványok nyomdai és elektronikus megjelentetésének támogatása;
6. irodalmi, művészeti kiadványok nyomdai és elektronikus megjelentetésének támogatása;
7. civil szervezetek pályázati önrészének támogatása;
8. civil szervezetek működésének támogatása;
9. egyéb, a költségvetési rendeletben meghatározott településfejlesztési célok érdekében végzett tevékenység támogatása.

**(2)** A természetbeni támogatás módja az ingyenes vagy kedvezményes helyiséghasználat, illetve más, a működést segítő ingyenes, vagy kedvezményes szolgáltatás lehet.

**5. § (1)** Támogatás kulturális, művészeti, egészségügyi, szociális, tudományos, sport, és a társadalmi közélet előmozdítása érdekében végzett tevékenység támogatására adható.

**(2)** Nem támogatható a civil szervezetek azon tevékenysége, amelynek támogatását törvény vagy más jogszabály tiltja. Nem támogathatók továbbá a pártok, politikai tömegmozgalmak, a munkaadói és munkavállalói érdekképviseleti szervezetek, valamint a biztosító egyesületek.

**5. Pénzbeli támogatás igénylése**

**6. § (1)** A civil szervezeteknek a támogatás iránti pályázatot legkésőbb a pályázati felhívás megjelenését követő 30. (harminc) napig kell benyújtaniuk a Bátaszéki Közös Önkormányzati Hivatal (a továbbiakban: KÖH) kulturális ügyekkel foglalkozó köztisztviselőjénél, e rendelet 1. mellékletét képező adatlapon, melyhez csatolni kell a (2) bekezdésben foglaltakon kívül e rendelet 1. – 3. függelékében meghatározott nyilatkozatokat is. A civil szervezet csak egy támogatási kerethez és csak egy pályázatot nyújthat be. [[6]](#footnote-6)

**(2)** A pályázathoz csatolni kell:

1. NAV igazolását arról, hogy a pályázónak nincs köztartozása;
2. a civil szervezet bíróság általi bejegyzéséről szóló végzést;
3. a civil szervezet alapszabályát vagy működésének egyéb alapdokumentumát;
4. a civil szervezet előző évi tevékenységéről szóló tájékoztatót, különös tekintettel a végzett feladatokra, elért eredményekre;
5. [[7]](#footnote-7)
6. a civil szervezet által pályázott összeg felhasználásának tervezetét, a várható költségek szerint részletezve.

**(3)** Amennyiben a civil szervezet korábban már részesült támogatásban, a (2) bekezdés *b) – c)* pontokban felsorolt dokumentumok benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt. Ezen tényről a pályázónak írásban kell nyilatkoznia az 1. függelékben szereplő nyilatkozat kitöltésével. [[8]](#footnote-8)

**7. §** Támogatásban csak az a pályázó részesülhet, aki a támogatási felhívásnak maradéktalanul megfelelő kérelmet nyújt be és ahhoz valamennyi szükséges mellékletet csatolja. [[9]](#footnote-9)

**6. A pályázatok elbírálása**

**8. § (1)** A beérkezett pályázatokat a Kulturális, Oktatási, Ifjúsági és Sport Bizottság (továbbiakban: KOIS Bizottság) – a pályázati határidő elteltét követő soron következő ülésén – a következő szempontok szerint rangsorolja: [[10]](#footnote-10)

1. a civil szervezet tevékenysége mennyiben közérdekű, illetőleg a támogatásban részesítendő célkitűzés a közjavát mennyiben szolgálja és szakmai szempontból mennyiben megvalósítható;
2. a civil szervezet az előző évben kapott pénzügyi támogatással megfelelően elszámolt-e;
3. a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel;
4. a támogatásban részesítendő cél megvalósítása igényli-e az önkormányzat egyéb támogatását;
5. a támogatásban részesítendő cél megvalósítása pénzügyi támogatás helyett támogatható-e más, alkalmasabb módon;
6. a pályázó pályázatához csatolta-e a 6. § (2) bekezdés szerinti mellékleteket.

**(2)** A KOIS Bizottság ezt követően az egyes pályázatokat javaslatával ellátva a képviselő-testület soron következő ülése elé terjeszti.

**(3)** A képviselő-testület kedvező elbírálása esetén, a pénzügyi támogatás megállapításáról szóló határozatban meg kell jelölni azt is, hogy a támogatás felhasználása milyen célra történhet. A képviselő-testület döntéséről a pályázókat a jegyző írásban értesíti.

**9. §** A támogatásban részesülő civil szervezet a kapott támogatást csak a képviselő-testület határozatában megjelölt célra használhatja fel. A támogatás eltérő célra történő felhasználása csak akkor lehetséges, ha ehhez a képviselő-testület hozzájárult. Az ezirányú – részletes indokolással ellátott – kérelmet a támogatás évében kell benyújtani, legkésőbb november 15-éig. [[11]](#footnote-11)

**10. §** Nem részesíthető pénzügyi támogatásban és a folyósított támogatást az erről szóló értesítést követő 10 napon belül, a Polgári Törvénykönyvről szóló 2013. évi V. törvény szerinti kamattal növelt mértékben köteles visszafizetni az a civil szervezet, amely; [[12]](#footnote-12)

1. a benyújtott támogatási, illetve elszámolási dokumentációjában megtévesztő, vagy valótlan adatot szolgáltatott;
2. az előző évben kapott pénzügyi támogatással nem megfelelően számolt el; [[13]](#footnote-13)
3. az előző évben kapott támogatást – a képviselő-testület előzetes hozzájárulása nélkül – a jóváhagyott céltól eltérően használta fel.

**7. A támogatás kifizetése és felhasználásának elszámolása**

**11. §** A képviselő-testület által megállapított pénzügyi támogatás kifizetésével kapcsolatban a város polgármestere a döntést követő 15 napon belül támogatási szerződést köt a nyertes pályázóval, majd a KÖH pénzügyi irodája – a szerződés aláírását követő 5 napon belül – gondoskodik a támogatásnak a támogatási szerződésben rögzített ütemezés szerinti és a pályázó folyószámlájára történő átutalásáról.

**12. §** **(1)** A pályázó a kapott támogatás felhasználásáról e rendelet 2. melléklet szerinti "Elszámoló Lap" kitöltésével köteles elszámolni. E kötelezettségének a pályázó a támogatási cél megvalósulását követő 30 napon belül, de legkésőbb a tárgyévet követő év január 31-dik napjáig tesz eleget. Ha a pályázati cél megvalósulása hosszabb időt vesz igénybe, az elszámolásról a KOIS Bizottság külön dönt. [[14]](#footnote-14)

**(2)** Az „Elszámoló Lap”-hoz mellékelni kell a támogatás összegének felhasználásáról szóló bizonylatok – pályázó által ”A másolat az eredetivel mindenben megegyezik” megjegyzéssel hitelesített – másolatát. [[15]](#footnote-15)

**(3)** Az elszámolások elfogadásáról a KOIS Bizottság a tárgyévet követő év *februári* ülésén dönt. [[16]](#footnote-16)

**(4)** A (3) bekezdés szerinti döntésekről a KOIS Bizottság a képviselő-testületet a tárgyévet követő év *márciusi* ülésén tájékoztatja. [[17]](#footnote-17)

**(5)** Az esetleg fel nem használt támogatást a pályázónak a tárgyévet követő február 15. napjáig kell az önkormányzatnak visszafizetnie.

**8. Egyéb rendelkezések**

**13. § (1)** A civil szervezetek részére megállapított pénzügyi támogatás összegét, valamint annak célját a város honlapján, valamint a Cikádor újságban közzé kell tenni. A közzétételről a város jegyzője gondoskodik.

**(2)** A civil szervezetek támogatási eljárásánál be kell tartani a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Kptv.) és a közpénzekből nyújtott támogatások átláthatóságáról szóló 2007. évi CLXXXI. törvény végrehajtásáról szóló 67/2008. (III. 29) Kormányrendelet előírásait.

**(3)** A támogatási igényekkel, kérelmekkel, illetve a döntés eredményével, az elszámolással kapcsolatos közzétételt a *kulturális ügyekkel foglalkozó köztisztviselő* végzi. [[18]](#footnote-18)

**(4)** A Kptv.-ben meghatározott közzétételi kötelezettségnek a [www.kozpenzpalyazat.gov.hu](http://www.kozpenzpalyazat.gov.hu/) honlapon kell eleget tenni.

**13/A. §** A képviselő-testület különös méltánylást érdemlő körülmény esetén – a támogatott kérelmére – e rendelet 10. § -ában és 12. § (5) bekezdésében foglaltaktól eltekinthet.[[19]](#footnote-19)

**9. Záró rendelkezések**

**14. § (1)** E rendelet – kivéve a 14. § (3) bekezdését, mely *2015. január 1-jén* - *2015. február 1-jén* lép hatályba.

**(2)** A rendelet hatálybalépésével egyidejűleg az államháztartáson kívüli források átvételéről és átadásáról szóló 20/2013.(XII.31.) önk.-i rendelet hatályát veszíti.

**(3)** Hatályát veszíti a köztisztviselők illetménykiegészítéséről és egyéb juttatásáról 7/2014.(V.30.) önkormányzati rendelet.

***B á t a s z é k* ,** 2015. január 22.

***dr. B o z s o l i k***  Róbert ***S k o d a*** Ferenc

polgármester  jegyző

*1. melléklet az 1/2015.(I.27.) önk.-i rendelethez*

**Pályázati Adatlap**

**az önszerveződő közösségek önkormányzati pénzügyi támogatás iránt**

**kérelméhez**

|  |  |
| --- | --- |
| Az önszerveződő közösség neve: |  |
| Az önszerveződő közösség címe: |  |
| A szervezet jogállása: |  |
| Képviselőjének neve, címe: |  |
| A bírósági bejegyzésről szóló végzés száma, kelte: |  |
| A nyilvántartott tagok létszáma: |  |
| Kért-e az előző évben pénzügyi támogatást? |  |
| Az előző évben kapott támogatás összege: |  |
| A jelen pályázatban kért támogatás összege: |  |
| A kért összeg tervezett felhasználása (rövid leírása): |  |
| A tervezett cél megvalósításának egyéb (meglevő) forrásai: |  |
| Pénzügyi közreműködő neve: |  |
| Számlavezető bank neve: |  |
| Számlaszám: |  |

A pályázathoz a következő mellékleteket csatoljuk (a nem kívánt rész törlendő):

a) a programterv részletes leírása;

b) a program megvalósításában együttműködő szervezetek, intézmények együttműkö-

dési nyilatkozata;

*c)* a szervezet (vagy döntéshozó szerve) közgyűléséről, üléséről készült azon jegyzőkönyvet vagy határozati kivonatot, mely a pályázat benyújtására vonatkozó döntést és a megvalósítani kívánt célt tartalmazza;

*d)* a pályázott összeg felhasználásának tervezetét, a várható költségek szerint részle-

tezve.

***Bátaszék,*** 20......................................

....................................................................

a szervezet képviselőjének aláírása

*2. melléklet az 1/2015.(I.27.) önk.-i rendelethez* [[20]](#footnote-20)

**Elszámoló Lap**

**az önszerveződő közösségek önkormányzati pénzügyi támogatás**

**elszámolásáról**

|  |  |
| --- | --- |
| Az elszámoló szervezet megnevezése: |  |
| Képviselőjének neve, címe: |  |
| Támogatási szerződés száma : |  |
| Elnyert támogatás összege: |  |
| A pályázatban megjelölt cél: |  |

**Pénzügyi elszámolás:**

|  |  |  |  |  |  |
| --- | --- | --- | --- | --- | --- |
| **Sorszám** | **Számlát kiállító szállító neve** | **Számlaszám** | **Termék vagy szolgáltatás megnevezése** | **Számla összege** | **Kiadási pénztárbizonylat száma és értéke** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| Összesen: | | | |  |  |

**Szakmai elszámolás a támogatási összeg felhasználásáról (maximum 4000 karakter):**

***Bátaszék,*** 20......................................

....................................................................

a pályázatért felelős aláírása

*1. függelék az 1/2015.(I.27.) önkormányzati rendelethez*

Nyilatkozat

önkormányzati támogatáshoz

Alulírott ………………………………………………………………..... (név, tisztség) mint a ……………………………………………………..………………………………………………………………………….. (szervezet neve, címe) képviselője, Bátaszék Város Képviselő-testületéhez benyújtandó támogatási adatlaphoz az alábbi nyilatkozatot teszem:

1. Jelen eljárás keretében beadott támogatási adatlapban szerepeltetett célra szervezetünk

a) nem kapott támogatást 

b) kapott támogatást, 

de az nem elegendő a támogatott cél megvalósításához, s a forrásösszetételről az alábbiakban nyilatkozom:

2. Hozzájárulok a jelen támogatási adatlapban foglalt adatok (pályázó neve, igényelt támogatási cél és összeg) kezeléséhez, azok Bátaszék Város Önkormányzata hivatalos internetes honlapján, illetőleg a közpénzek felhasználásával kapcsolatos adatok közzétételének helyéül szolgáló honlapon való közzétételéhez.

3. Nyilatkozom, hogy szervezetünknek köztartozása (adó és társadalombiztosítási, stb ) nincs.

Kelt:

a szervezet képviselőjének aláírása

*2. függelék az 1/2015.(I.27.) önkormányzati rendelethez*

Nyilatkozat

a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról

A támogatást kérő szervezet

Neve:

Nem bejegyzett igénylő esetén

Természetes személy képviselő neve:

Lakcíme:

Születési helye, ideje:

Bejegyzett igénylő esetén

Székhelye:

Képviselőjének neve:

Adószáma:

Nyilvántartásba vevő szerv:

Nyilvántartásba vételi okirat száma:

Alulírott kijelentem, hogy személyemmel, illetve a támogatási adatlapban igénylőként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

– 6. § (1) bekezdése szerinti összeférhetetlenség

1. nem áll fenn 

2. fennáll az …..… pont alapján 

– 8. § (1) bekezdése szerinti érintettség

1. nem áll fenn 

2. fennáll az …….. pont alapján 

Az összeférhetetlenség vagy az érintettség alapjául szolgáló körülmény leírása:

Kijelentem, hogy az összeférhetetlenség megszüntetésére az alábbiak szerint intézkedtem:

Kijelentem, hogy az érintettség közzétételét külön melléklet csatolásával kezdeményeztem.

Kelt:

a szervezet képviselőjének aláírása

Knyt. **6. §** (1) Nem indulhat pályázóként, és nem részesülhet támogatásban

*a)* aki a pályázati eljárásban döntés-előkészítőként közreműködő vagy döntéshozó,

*b)* a kizárt közjogi tisztségviselő,

*c)* az *a)-b)* pont alá tartozó személy közeli hozzátartozója,

*d)* az *a)-c)* pontban megjelölt személy tulajdonában álló gazdasági társaság,

*e)* olyan gazdasági társaság, alapítvány, társadalmi szervezet, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az *a)-c)* pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, a társadalmi szervezet, az egyház vagy a szakszervezet ügyintéző vagy képviseleti szervének tagja,

*f)* az a társadalmi szervezet, egyház vagy szakszervezet, illetve ezek önálló jogi személyiséggel rendelkező azon szervezeti egysége,

*fa)* amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

*fb)* amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

*g)* akinek a részvételből való kizártságának tényét a 13. § alapján a honlapon közzétették.

# 8. § (1) Ha a pályázó

# *a)* a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,

# *b)* nem kizárt közjogi tisztségviselő,

# *c)* az *a)-b)* pont alá tartozó személy közeli hozzátartozója,

# *d)* az *a)-c)* pontban megjelölt személy tulajdonában álló gazdasági társaság,

# *e)* olyan gazdasági társaság, alapítvány, egyesület, egyházi jogi személy vagy szakszervezet, amelyben az *a)-c)* pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy az egyesület ügyintéző vagy képviseleti szervének tagja,

köteles kezdeményezni e körülménynek a honlapon történő közzétételét a pályázat benyújtásával egyidejűleg.

Fent idézett jogszabályi rendelkezéseket elolvastam, az abban foglaltakat tudomásul vettem:

Kelt:

a szervezet képviselőjének aláírása

*3. függelék az 1/2015.(I.27.) önkormányzati rendelethez*

Közzétételi kérelem

a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségről

A támogatást kérő szervezet

Neve:

Nem bejegyzett igénylő esetén

Természetes személy képviselő neve:

Lakcíme:

Születési helye, ideje:

Bejegyzett igénylő esetén

Székhelye:

Képviselőjének neve:

Adószáma:

Nyilvántartásba vevő szerv:

Nyilvántartásba vételi okirat száma:

Alulírott kijelentem, hogy a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettség személyemmel, illetve a támogatási adatlapban igénylőként megjelölt szervezettel szemben fennáll, mert

a) A támogatási eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülök döntés-előkészítőnek vagy döntéshozónak. (Kizárólag természetes személy pályázó esetén!).

Indoklás:

Munkavégzésre irányuló jogviszonyban állok az alábbi szervezettel (a szervezet neve, székhelye beírandó):

b) Nem kizárt közjogi tisztségviselő vagyok (Kizárólag természetes személy pályázó esetén!)

Indoklás:

Az alábbiakban felsorolt tisztségek valamelyikével rendelkezem (a kívánt rész aláhúzandó):

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselőtestülete bizottságának tagja, központi államigazgatási szerv - a Knyt. 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

c) Az a)-b) pont alá tartozó személy közeli hozzátartozója vagyok (Kizárólag természetes személy pályázó esetén!)

Indoklás:

- Közeli hozzátartozóm a támogatási eljárásban döntés előkészítőként közreműködő, vagy döntéshozó szervnél munkavégzésre irányuló jogviszonyban áll, de a törvény értelmében nem minősül döntés-előkészítőnek vagy döntéshozónak.

- Közeli hozzátartozóm nem kizárt közjogi tisztségviselő.

(A kívánt rész aláhúzandó!)

A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

d) A támogatási adatlapban megjelölt szervezet olyan gazdasági társaság, amely az a)-c) pontban megjelölt személy tulajdonában áll (Kizárólag gazdasági társaság pályázó esetén!).

Indoklás:

Az érintett tulajdonos. Szervezet megnevezése, amellyel munkavégzésre irányuló jogviszonyban áll (a szervezet neve, székhelye beírandó):

Közjogi tisztségének megjelölése (a tisztség beírandó):

A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

e) A támogatási adatlapban megjelölt gazdasági társaság, alapítvány, egyesület, egyházi jogi személy, vagy szakszervezet tekintetében az érintettség fennáll, mert (a kívánt részt be kell jelölni):

 vezető tisztségviselője

 az alapítvány kezelő szervének, szervezetének tagja, tisztségviselője,

 az egyesület ügyintéző, vagy képviseleti szervének tagja

a támogatási eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója.

Indoklás:

Az érintettséget megalapozó személy társaságban betöltött pozíciója (a pozíció beírandó):

A szervezet megnevezése, amellyel munkavégzésre irányuló jogviszonyban áll (a szervezet neve, székhelye beírandó):

Közjogi tisztség megjelölése (a kívánt rész aláhúzandó):

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek az érintettségemet illetően. A nyilatkozatban szereplő adatok a valóságnak mindenben megfelelnek.

Kelt:

a szervezet képviselőjének aláírása

**HATÁSVIZSGÁLAT**

**az önkormányzat államháztartáson kívülre nyújtott támogatásairól szóló önkormányzati rendelet-tervezethez**

A rendelet elfogadásával a képviselő-testület jogszabályi kötelezettségének eleget tesz.

**Társadalmi, gazdasági, költségvetési hatása:** a rendeletben szabályozott az önkormányzat által államháztartáson kívülre nyújtott támogatások társadalmi hatása a civil szervezetek számára minden esetben pozitív. Az érintettek – amennyiben az önkormányzat adott évi költségvetése ezt megengedi - az önkormányzat költségvetéséből nyújtott pénzbeli támogatást kapnak meghatározott, tevékenységüket segítő, illetve azzal összefüggő célra.

**Környezeti és egészségügyi következmények:** követlen hatása nincs, közvetetten azonban az egyes támogatások céljuk szerint hatással lehetnek a környezetre (pl. környezetvédelmi jellegű tevékenység, cél támogatása).

**Adminisztratív terheket befolyásoló hatása:** van, a rendeletből fakadó pénzügyi lebonyolítási feladatokat a közös önkormányzati hivatalnak kell ellátnia

**A jogszabály megalkotásának szükségessége,** Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás miatt szükséges a rendeletalkotás.

**A jogalkotás elmaradásának következményei:** elmaradása miatt a kormányhivatal mulasztásban megnyilvánuló törvényességi felhívással élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**EU-s joggal való megfelelés:** van.

**Előzetes véleményeztetés:** nincs.

**Előzetes állásfoglalás kikérése:** van. A képviselő-testület KOIS Bizottsága és Pénzügyi és Gazdasági Bizottsága véleményezi.

1. a rendeletet Bátaszék Város Képviselő-testülete a 2015. január 22-i ülésén fogadta el [↑](#footnote-ref-1)
2. az 1. § (3) bekezdés az 5/2015.(IV.23.) önk.-i rendelet 13. § (3) bekezdés b.) pontjával megállapított szöveg.

   Hatályos 2015. május 1-jétől. [↑](#footnote-ref-2)
3. a 3. § (1) bekezdés a) – e) pontja az 1/2016.(I.31.) önk.-i rendelet 1. §-ával megállapított szöveg.

   Hatályos 2016. február 1-jétől. [↑](#footnote-ref-3)
4. a 3. § (2) bekezdés bevezető mondatában szereplő dőlt betűs szövegrész az 1/2016.(I.31.) önk.-i rendelet 7. §

   a.) pontjával megállapított szöveg. Hatályos 2016. február 1-jétől. [↑](#footnote-ref-4)
5. a 3. § (4) bekezdés az 1/2016.(I.31.) önk.-i rendelet 2. §-ával megállapított szöveg.

   Hatályos 2016. január 1-jétől. [↑](#footnote-ref-5)
6. a 6. § (1) bekezdése az 1/2016.(I.31.) önk.-i rendelet 3. §-ával megállapított szöveg.

   Hatályos 2016. február 1-jétől. [↑](#footnote-ref-6)
7. a 6. § (2) bekezdés d) és f) pontját hatályon kívül helyezte az 1/2016.(I.31.) önk.-i rendelet 7. § b) pontja.

   Hatályos 2016. február 1-jétől. [↑](#footnote-ref-7)
8. a 6. § (3) bekezdésében szereplő dőlt betűs szöveg az 1/2016.(I.31.) önk.-i rendelet 7. § a.) pontjával

   megállapított szöveg. Hatályos 2016. február 1-jétől. [↑](#footnote-ref-8)
9. a 7. § az 1/2016.(I.31.) önk.-i rendelet 7. § b) pontjával megállapított szöveg. Hatályos 2016. február 1-jétől. [↑](#footnote-ref-9)
10. a 8. § (1) bekezdés bevezető mondata az 1/2016.(I.31.) önk.-i rendelet 7. § b) pontjával megállapított szöveg.

    Hatályos 2016. február 1-jétől. [↑](#footnote-ref-10)
11. a 9. § utolsó mondatát az 1/2016.(I.31.) önk.-i rendelet 4. §-a iktatta be. Hatályos 2016. február 1-jétől. [↑](#footnote-ref-11)
12. a 10. § bevezető mondata az 1/2016.(I.31.) önk.-i rendelet 5. §-ával megállapított szöveg.

    Hatályos 2016. február 1-jétől. [↑](#footnote-ref-12)
13. a 10. § b) pont az 1/2016.(I.31.) önk.-i rendelet 7. § b) pontjával megállapított szöveg.

    Hatályos 2016. február 1-jétől. [↑](#footnote-ref-13)
14. a 12. § (1) bekezdés második mondata az 1/2016.(I.31.) önk.-i rendelet 6. § (1) bekezdésével megállapított

    szöveg. Hatályos 2016. február 1-jétől. [↑](#footnote-ref-14)
15. a 12. § (2) bekezdés az 1/2016.(I.31.) önk.-i rendelet 6. § (2) bekezdésével megállapított szöveg.

    Hatályos 2016. február 1-jétől [↑](#footnote-ref-15)
16. a 12. § (3) bekezdésében szereplő dőlt betűs szövegrész az 1/2016.(I.31.) önk.-i rendelet 7. § a.) pontjával

    megállapított szöveg. Hatályos 2016. február 1-jétől. [↑](#footnote-ref-16)
17. a 12. § (4) bekezdésében szereplő dőlt betűs szövegrész a 3/2016.(II.5.) önk.-i rendelet 21. § (3) bekezdés

    c.) pontjával megállapított szöveg. Hatályos 2016. március 7-től. [↑](#footnote-ref-17)
18. a 13. § (3) bekezdésében szereplő dőlt betűs szöveg az 1/2016.(I.31.) önk.-i rendelet 7. § a.) pontjával

    megállapított szöveg. Hatályos 2016. február 1-jétől. [↑](#footnote-ref-18)
19. a 13/A. §-t beiktatta a 10/2017. (IV. 26.) önk.-i rendelet 1. §-a. Hatályos: 2017. április 26. 17 óra 20 perctől. [↑](#footnote-ref-19)
20. a 2. melléklet az 1/2016.(I.31.) önk.-i rendelet mellékletével megállapított szöveg.

    Hatályos 2016. február 1-jétől. [↑](#footnote-ref-20)